EkBass/fiwiki-20250220-pages-articles huggingface dataset:
Luukas Oja

__EISISLUETT__ Luukas Oja on Joensuussa perustettu suomenkielistä rockmusiikkia soittava yhtye. Luukas Oja oli aluksi Jessica Kräkinin ja Iita Ylösen muodostamana duo, mutta laajeni vuonna 2018 Helsingissä viisihenkiseksi yhtyeeksi. Yhtyeen esikoisalbumi Väritetty todellisuus julkaistiin syksyllä 2020 ja toinen albumi Lähdinkö liian varhain huhtikuussa 2022. Yhtyeen musiikkia on arvioissa luonnehdittu energiseksi kitarapopiksi, jossa on myös vaikutteita punkista. Yhtye voitti vuonna 2020 Soundi-lehden lupaavimmalle tulokkaalle myönnetyn palkinnon ja oli Indie Awards -tapahtumassa ehdokkaana vuoden tulokkaaksi. == Jäsenet == * Jessica Kräkin (laulu) * Iita Ylönen (laulu) * Iivari Nenonen (kitara) * Ilkka Nanouche (basso) * Olavi Tanttu (rummut) == Julkaisut == === Albumit === * Väritetty todellisuus (2020, Playground Music) * Lähdinko liian varhain (2022, Playground Music) * Mitä mä pelkään (2024, Playground Music) === Singlet === * "Muijista" (2018) * "Ei on ei" (2019) * "Ostan, ostan" (2020) * "Luukasoja" (2020) * "Naimisiin" (2020) * "Poissa" (2021) * "Pysytään" (2021) * "Supersankari" (2022) * "Lootusasentoon" (2022) * "Koko kansa" (2023) * "Sanomatta selvää" (2023) * "Haluan kaiken" (2024) == Lähteet == Luokka:Suomalaiset rockyhtyeet
Tulvametsä

Tulvametsä on metsäalue, joka sijaitsee joen varrella tai järven rannalla alueella, jossa esiintyy usein tulvia. Luonnontilaiset tulvametsät ovat harvinaisia, joten niiden ekosysteemit ovat arvokkaita luonnon monimuotoisuuden kannalta. Tulvametsät muistuttavat järvien rantojen metsäluhtia. Yleisimmin tulvametsät ovat lehtipuuvaltaisia. Tulvia esiintyy näissä metsissä niin usein, että tulvien vaikutus näkyy alueen kasvistossa. Tulvametsät eroavat metsäluhdista selvimmin siten, että tulvametsät ovat kosteita keväällä, mutta metsäluhdat ovat kosteita läpi kesän. Tulvametsää on UK-puisto–Sompio–Kemihaara Natura 2000 -alueella. Tulvametsiä on myös Amazon- joen, Mekong-joen ja Bangladeshissa virtaavan Meghna-joen suistossa. Tulvametsien maaperä on kivennäismaan ja eloperäisten maalajien sekoitusta. Tulvametsät ovat epäsuotuisia kasvupaikkoja monille tavallisten metsien tyypillisille kasveille, kuten metsäsammalille ja varpukasveille ja niiden sijaan tulvametsissä kasvaa enemmän tulvaa kestäviä kasveja. Lehtometsissä esiintyvät kukkakasvit ovat usein keväällä kukkivia ja niitä ovat valko- ja keltavuokot. Tulvametsät ovat usein varjoisia ja näin ollen siellä esiintyy myös monia varjossa viihtyviä kasveja, kuten nokkosta, mesiangervoa ja ojakellukkaa. Tulvametsissä yleisesti kasvavia puita ovat pajut, hieskoivu, haapa sekä harmaa- ja tervaleppä. == Katso myös == * Tulvatasanko == Lähteet == Luokka:Metsät
Yhdysvaltain ylipostimestari

Yhdysvaltain ylipostimestari () on Yhdysvaltain postilaitoksen pääjohtajana. Nykyisenä ylipostimestarina toimii Louis DeJoy, joka aloitti tehtävässään 15. kesäkuuta 2020. Virka perustettiin vuonna 1775 Siirtokuntien kongressin päätöksellä. Ensimmäisenä ylipostimestarina toimi Benjamin Franklin, joka oli aiemmin palvellut Britannian kruunun postin palveluksessa. Itsenäisten Yhdysvaltojen ensimmäinen ylipostimestari oli Samuel Osgood, jonka nimitti virkaansa presidentti George Washington vuonna 1789. Ylipostimestarin nimitti Yhdysvaltain presidentti aina vuoteen 1971 asti, jolloin postilaitoksen nykyinen johtoporras perustettiin. Tästä lähtien ylipostimestarin ei enää katsottu olevan ministerin arvoinen virkamies Yhdysvaltain hallituksessa. Ylipostimestarin nimittää postilaitoksen hallitus (), joka koostuu yhdeksästä henkilöstä. Nämä voivat myös erottaa istuvan ylipostimestarin yksinkertaisella enemmistöllä. Yhdysvaltain presidentti nimittää hallituksen jäsenet, mutta ei itse ylipostimestaria. Ylipostimestari sekä yhdeksän hallituksen jäsentä valitsevat myös varaylipostimestarin. Kaikki 11 henkilöä istuvat postilaitoksen hallituksessa ja ovat vastuussa laitoksen juoksevien asioiden hoitamisesta. Vuonna 2020 ylipostimestarin peruspalkka oli 303 460 dollaria vuodessa. == Lähteet == Luokka:Yhdysvaltain postiliikenne Luokka:Yhdysvaltalainen yhteiskunta
William Muir

William Muir (27. huhtikuuta 1819 Glasgow – 11. heinäkuuta 1905 Edinburgh) oli yksi merkittävimmistä englantilaisista orientalisteista ja islamin tutkijoista 1800-luvulla. Hän toimi korkea-arvoisena siirtomaavirkamiehenä brittiläisessä Intiassa. == Teokset == Muirin teos The Life of Mahomet ilmestyi neljänä niteenä vuosina 1856–1861. Muir suhtautui periaatteessa skeptisesti islamilaiseen perimätietoon. Hän katsoi, että myös näennäisesti aidot perimätiedot sisälsivät paljon liioittelua ja sepitettä. Muir lainasi hyväksyvästi Gustav Weilin ajatuksia, jonka mukaan perimätieto sisälsi runsaasti uskonnollisista tai poliittisista syistä vääristeltyä tietoaIbn Warraq 2010, s. 226–227Muir 1856 Muir uskoi kuitenkin, että huolellisen tutkimuksen avulla perimätiedosta olisi löydettävissä aito totuus. Todellisuudessa Muir omaksui täysin kritiikittömästi varhaisten islamilaisten historioitsijoiden kertomukset. == Lähteet == * * === Viitteet === Luokka:Islamin tutkijat Luokka:Vuonna 1819 syntyneet Luokka:Vuonna 1905 kuolleet
Luettelo Bakun metron asemista

Tämä on luettelo Bakun metron asemista. == Asemista == Linja 1 Nimi Avattu Tyyppi Yhteydet İçərişəhər 6. marraskuuta 1967 Maanalainen asema Sahil 6. marraskuuta 1967 Maanalainen asema 28 May 6. marraskuuta 1967 Maanalainen asema Linja 2 Gənclik 6. marraskuuta 1967 Maanalainen asema Nəriman Nərimanov 6. marraskuuta 1967 Maanalainen asema Ulduz 5. toukokuuta 1970 Maanalainen asema Koroğlu 6. marraskuuta 1972 Maanalainen asema Qara Qarayev 6. marraskuuta 1972 Maanalainen asema Neftçilər 6. marraskuuta 1972 Maanalainen asema Bakmil 28. maaliskuuta 1979 Maanpäällinen asema Xalqlar Dostluğu 28. huhtikuuta 1989 Maanalainen asema Əhmədli 28. huhtikuuta 1989 Maanalainen asema Həzi Aslanov 10. joulukuuta 2002 Maanalainen asema Linja 2 Nimi Avattu Tyyppi Yhteydet Xətai 28. helmikuuta 1968 Maanalainen asema Nizami 31. joulukuuta 1976 Maanalainen asema Elmlər Akademiyası 31. joulukuuta 1985 Maanalainen asema İnşaatçılar 31. joulukuuta 1985 Maanalainen asema 20 Yanvar 31. joulukuuta 1985 Maanalainen asema Memar Əcəmi 31. joulukuuta 1985 Maanalainen asema Linja 3 Cəfər Cabbarlı 27. joulukuuta 1993 Maanalainen asema Linja 1 Nəsimi 9. lokakuuta 2008 Maanalainen asema Azadlıq prospekti 30. joulukuuta 2009 Maanalainen asema Dərnəgül 29. kesäkuuta 2011 Maanalainen asema Linja 3 Nimi Avattu Tyyppi Yhteydet Memar Əcəmi-2 19. huhtikuuta 2016 Maanalainen asema Linja 2 Avtovağzal 19. huhtikuuta 2016 Maanalainen asema 8 Noyabr 29. toukokuuta 2021 Maanalainen asema Xocəsən 23. joulukuuta 2022 Maanpäällinen asema == Lähteet == Luokka:Bakun metro Bakun metroasemat Baku
Skábmagovat-palkinto

Skábmagovat-palkinto () on alkuperäiskansojen elokuvapalkinto, jota jaetaan Skábmagovat-elokuvajuhlien aikana. Ensimmäinen palkinto myönnettiin Johs. Kalvemolle vuonna 2003. == Palkinnonsaajat == Vuosi Palkinnonsaaja 2003 Johs. Kalvemo 2006 Sverre Porsanger 2009 Nils Gaup 2010 Liisa Holmberg 2011 Iskku- Ovllá 2013 Inger-Mari Aikio 2017 Katja Gauriloff 2020 Elle-Máijá Tailfeathers 2024 Suvi West == Lähteet == Luokka:Suomalaiset elokuvapalkinnot Luokka:Saamelaiset palkinnot Luokka:Skábmagovat
Jussi Järveläinen

Juho (Jussi) Alfred Järveläinen (18. heinäkuuta 1879 Joroinen – 24. maaliskuuta 1945) oli suomalainen toimittaja ja kääntäjä.Ylioppilasmatrikkeli 1900, matrikkelinumero 26979 Toimittaja Jussi Järveläinen 60-vuotias, Helsingin Sanomat, 18.06.1939, nro 161, s. 10, Kansalliskirjaston digitaaliset aineistotDödsfall, Hufvudstadsbladet, 26.03.1945, nro 82, s. 3, Kansalliskirjaston digitaaliset aineistot Jussi Järveläisen vanhemmat olivat maakauppias, siltavouti Kalle Johannes Järveläinen ja Maria Ripatti. Hän pääsi ylioppilaaksi 1900 Vaasan reaalilyseosta. Hän opiskeli pari vuotta Helsingin yliopistossa, mutta siirtyi sitten lehtialalle. Järveläinen oli aluksi työssä Vaasa-lehden toimituksessa, jossa hän hoiti ajoittain myös päätoimittajan tehtäviä. Vuonna 1906 hän siirtyi Tampereella ilmestyneen Aamulehden reportteriksi ja ulkomaanosaston toimittajaksi. Järveläinen muutti 1909 Helsinkiin ja oli Suomalaisen Uutistoimiston ja sen seuraajien Sanomalehtien Tietotoimiston ja Suomen Tietotoimiston palveluksessa. Vuodesta 1924 lähtien hän oli valtioneuvoston asioiden toimittajana. Järveläinen avusti myös muun muassa Helsingin Sanomia venäjänkielen kääntäjänä ja suomensi ruotsin ja saksan kielistä romaaneja. Hän oli Suomen Sanomalehtimiesten Liiton jäsenenä liiton perustamisesta lähtien. Järveläinen kuoli maaliskuussa 1945 sydänkohtaukseen. Hänet on haudattu Hietaniemen hautausmaalle.Billion Graves : Jussi Alfred Järveläisen hauta Hietaniemen hautausmaalla == Lähteet == Luokka:Suomalaiset toimittajat Luokka:Suomentajat Luokka:Vuonna 1879 syntyneet Luokka:Vuonna 1945 kuolleet
Gustav Weil

Gustav Weil (25. huhtikuuta 1808 Sulzburg – 29. elokuuta 1889 Freiburg im Breisgau) oli saksalainen orientalisti, joka aloitti tieteellisen islamin tutkimuksen. Hän julkaisi vuonna 1843 ensimmäisen tieteellisen elämäkerran Muhammedista nimeltä Muhammed der Prophet.Weil 1843 Weil suhtautui kriittisesti islamilaiseen perimätietoon. Hän katsoi, että myös näennäisesti aidot perimätiedot sisälsivät paljon liioittelua ja sepitettä. Hän kirjoitti:Ibn Warraq 2010, s. 226 > Luottamus suulliseen perimätietoon aikana, jolloin niitä välitettiin > pelkästään muistin varassa - - avasi laajan mahdollisuuden sepittämiseen ja > vääristelyyn. Kun piti puolustaa jotain uskonnollista tai poliittista > näkemystä, mikään ei ollut helpompaa, kuin vedota Profeettaa koskevaan > suulliseen perimätietoon. Tämän niin sanotun perimätiedon luonne ja tapa, > jolla Muhammedin nimeä väärinkäytettiin kaikkien mahdollisten valheiden ja > järjettömyyksien perustelemiseen, käy ilmi ehkä parhaiten siitä, että Al- > Bukhari, joka kiersi maita ja mantuja kooten 600 000 tarinaa, päätyi siihen, > että niistä vain 4000 oli aitoja. Ja näistäkin eurooppalaisen kritiikin on > ilman epäilyksiä hylättävä vähintään puolet. == Lähteet == * * === Viitteet === Luokka:Islamin tutkijat Luokka:Orientalistit Luokka:Saksalaiset tieteilijät Luokka:Vuonna 1808 syntyneet Luokka:Vuonna 1889 kuolleet
Bosconero

Bosconero () on kunta Italiassa Piemonten alueella sijaitsevassa Torinon metropolikaupungissa.Bosconero Sapere.it Bosconero Enciclopedia Treccani Bosconero Turismo Torino Vuoden 2022 alussa kunnassa oli arviolta 3 062 asukasta. ==Lähteet== ==Aiheesta muualla== Luokka:Torinon metropolikaupungin kunnat
Hayley Marshall

Hayley Marshall on fiktiivinen hahmo televisiosarjoissa Vampyyrien sukua ja Vampyyripäiväkirjat. Hayley on televisiosarja Vampyyrien sukua päähenkilö. Hayley Marshall-Kenner (syntynyt Andrea Labonairina) oli Vampyyrien sukua -sarjan päähenkilö. Hänet esiteltiin ensimmäisen kerran Vampyyripäiväkirjat ihmissutena, josta tuli myöhemmin hybridi Vampyyrien sukua-sarjassa. Häntä kuvailtiin "upeaksi, mutta sitkeäksi kuin kynnet ja myös erittäin suojaavaksi". Hayley oli ensimmäisen luonnollisesti syntyneen tribridin, Hope Mikaelsonin, äiti. Hope on tytär, joka hänellä oli alkuperäisen hybridin, Niklaus Mikaelsonin. Hän oli myös Jackson Kennerin vaimo ja Crescent Wolf Packin alfa. ==Biografia== ===Nuoruus=== Andrea Labonair syntyi New Orleansissa, Louisianassa 6. kesäkuuta 1991 Labonairien-perheeseen. Labonairin perhe oli yksi kahdesta kuninkaallisesta perheestä, jotka hallitsivat Crescent Wolf -klaania, joka itse johti ranskalaista korttelia. Vauvana hänet kihlattiin Jacksonin, toisen kuninkaallisperheen perillisen kanssa, yhdistääkseen kaksi verilinjaa, jotka olivat eronneet sisäisten taistelujen vuoksi. Pian Andrean syntymän jälkeen Andrean oma lauman jäsen tappoi hänen vanhempansa, jonka myöhemmin paljastettiin Jacksonin isoisäksi. Marcel Gerard (vampyyrien johtaja ja hänen vanhempiensa tuttava) löysi Andrean kehdosta. Hän otti tämän suojellakseen häntä (noudattaen hänen lapsia koskevia sääntöjään). Kun Marcel pyysi Céleste Duboisin riivaamaa noitaa Brynne Deverauxia kiroamaan Crescent Clanin pysäyttämään heidät, hän säästi Andrean antamalla hänelle paremman alun elämässä. Sen sijaan että olisi kasvattanut Andrean itse, Marcel antoi tämän isä Kieranille, joka löysi hänelle uuden kodin. Andrea adoptoitiin toiseen perheeseen, ja hänet nimettiin uudelleen Hayley Marshalliksi, tietämättä menneisyydestään ja ihmissusigeenistään. Hän laukaisi ihmissusikirouksen, kun hän oli humalassa venematkalla ja tappoi vahingossa jonkun. Hän muuttui ensimmäistä kertaa adoptiovanhempiensa olohuoneessa; Tehtyään tuhoa heidän talossaan he potkaisivat hänet ulos, kun hän oli 13-vuotias. Hayley oli ollut yksin siitä lähtien ja liittyi silloin tällöin susilaumoihin, mutta ei koskaan viipynyt missään liian kauan. Hänen selässään on kuunsirpiltä näyttävä merkki, jonka hän oli luullut olevan vain syntymämerkki, eikä hän ollut ajatellut siitä sen enempää. ===Kuolema=== Hope maalaa, kun Klaus valmistautuu uhraamaan itsensä. Hayley valvoo tytärtään hymyillen rauhasta. Hayley katoaa huomaamatta, mutta Hope näyttää hetken aistivan hänen läsnäolonsa. Luokka:Vampyyripäiväkirjat Luokka:Kuvitteelliset vampyyrit Luokka:Televisiohahmot
Richard Stoltzman

Richard Stoltzman (s. 12. heinäkuuta 1942 Omaha, Nebraska) on yhdysvaltalainen klarinetisti. Hän on työskennellyt sekä klassisen musiikin että jazzin parissa.Richard Stoltzman AllMusic Stoltzman muutti perheineen San Franciscoon varhaisella iällä. Hänen isänsä oli rautatietyöläinen, joka piti big band -musiikista ja soitti itse alttosaksofonia. Stoltzman sai varhaisimman kosketuksensa musiikkiin juuri jazzin kautta. Hän aloitti klarinetinsoiton 8-vuotiaana ja liittyi pian isänsä seuraan San Franciscon lahden ympäristön jazzesiintymispaikoissa. Hän myös lauloi isänsä kanssa kirkkokuoron jäsenenä. Stoltzman opiskeli Ohion valtionyliopistossa matematiikkaa ja musiikkia. Hän valmistui opinnoistaan vuonna 1964. Hän valitsi matematiikan sijaan musiikin jatko-opintojensa aiheeksi ja sai maisterin arvonsa Yalen yliopistosta vuonna 1967. Yalen yliopistossa Stoltzmania opetti Keith Wilson. Vielä maisteriopintojen jälkeen Stoltzman opiskeli Columbian yliopistossa Kalmen Oppermanin johdolla.Bio Richard Stoltzman Lisäksi Stoltzman opiskeli Marlboro Music School and Festivalilla. Hän tutustui siellä muiden muassa pianisti Peter Serkiniin, sellisti Pablo Casalsiin ja viulisti Ida Kavafianiin, joista tuli hänen yhteistyökumppaneitaan. Serkinin ja Kavafianin kanssa Stoltzman muodosti Tashi-kamariyhtyeen vuonna 1973. Vuonna 1974 Stoltzman teki ensimmäisen solistisen esiintymisensä New Yorkissa soittaessaan Carnegie Hallissa. Stoltzman edisti samanaikaisesti uraansa klassisen musiikin piireissä ja jazzpiireissä. Hän piti konserttiesiintymisiä muiden muassa Mel Tormén, Wayne Shorterin, Chick Corean ja Judy Collinsin kanssa. Klassisen musiikin parissa Stoltzmanin yhteistyökumppaneiden joukossa ovat olleet sellisti Yo-Yo Ma ja pianisti Christoph Eschenbach. Hän on esiintynyt myös monien suurten sinfoniaorkesterien solistina Yhdysvalloissa ja ulkomailla. Vuonna 1986 Stoltzman sai ensimmäisenä puhallinsoittajana Avery Fisher -palkinnon. Grammy-palkinnon hän on saanut kahdesti (1982, 1995)Richard Stoltzman New England Conservatory. Lisäksi hänelle on myönnetty Yalen yliopiston musiikkikoulun Sanford-mitali. Vuonna 2013 Stoltzman valittiin Yhdysvaltain taide- ja tiedeakatemian jäseneksi. Stoltzman on tilannut ja kantaesittänyt useita uusia klarinetille sävellettyjä teoksia, joihin ovat kuuluneet Grawemeyer-palkinnon sävellyksestä vuonna 1994 tuonut Tōru Takemitsun Fantasma/Cantos, Stephen Hartken Landscapes with Blues ja Einojuhani Rautavaaran klarinettikonsertto. Yehudi Wyner sävelsi Stoltzmania, sellisti Lynn Harrellia ja pianisti Robert Levinia varten teoksen TRIO 2009. Levytyksiä Stoltzman on tehnyt muun muassa RCA Recordsille, jolle hän teki ensimmäisen levytyksensä vuonna 1982. Sittemmin hän on tehnyt levytyksiä myös useille muille levy-yhtiöille. Stoltzman on tehnyt vuosikymmenien ajan yhteistyötä sekä kiertueilla että levytyksillä Bill Douglasin kanssa. Hän on myös julkaissut albumin Palimpsest yhdessä vaimonsa, marimbansoittaja Mika Stoltzmanin kanssa. == Lähteet == Luokka:Yhdysvaltalaiset klarinetistit Luokka:Yhdysvaltalaiset jazzmuusikot Luokka:Vuonna 1942 syntyneet Luokka:Elävät henkilöt Luokka:Grammy-palkinnon saajat
Ike Smith

Ikeon Deonta Smith (s. 5. heinäkuuta 1997 Gainesville, Florida) on yhdysvaltalainen koripalloilija, pelipaikaltaan pääasiassa heittävä takamies. Smith pelasi kaudella 2021–2022 Tampereen Pyrinnössä Suomen pääsarjaa jonka kuukauden pelaajaksi hänet valittiin tammikuussa 2022. == Urheilu-ura == Smith pelasi yliopistokoripalloa Georgia Southernin joukkueessa vuosina 2015–2020. Kaudella 2016–2017 hän voitti Sun Belt -konferenssin korikuninkuuden ja nimettiin sen ykköstähdistöviisikkoon.College Basketball at Sports- Reference.comGeorgia Southern University Athletics Syksyllä 2020 Smith käväisi saksalaisessa Gießen 46ersissa josta lähti ennen kauden alkua.https://www.bblprofis.de/index.php/2020/10/29/depant-giessen-46ers- rackelos-jeril-taylor-ersetzt-ike-smith/ Syksyllä 2021 hän oli mukana NBA:n kehistyssarjan joukkue Texas Legendsin joukkueessa.https://texas.gleague.nba.com/news/legends-draft-three-announce- training-camp-roster/ Joulukuussa 2021 Smith siirtyi Suomen pääsarjassa pelanneeseen Tampereen Pyrintöön.https://www.basket.fi/basket/uutiset/ike- smith-pyrinnon-kokoonpanoon/ Korisliigan piste-ennätyksekseen Smith teki 22. tammikuuta Kouvoja vastaan 34 pistettä. Tammikuu oli Smithin ja Pyrinnön osalta muutenkin menestyksekäs, ja Smith nimettiin Korisliigan kuukauden pelaajaksi.https://www.basket.fi/basket/uutiset/tammikuun-valopilkku-on- pyrinnon-ike-smith/ Pyrintö eteni keväällä 2022 pudotuspeleihin joissa se hävisi puolivälierissä Vilppalle.Ike Smith – Suomen Koripalloliitto == Lähteet == * Ike Smith Suomen Koripalloliitto * College Stats College Basketball at Sports-Reference.com * Ike Smith Georgia Southern University Athletics === Viitteet === == Aiheesta muualla == * Ike Smith Basketball Player Profile eurobasket.com Luokka:Yhdysvaltalaiset koripalloilijat Luokka:Vuonna 1997 syntyneet Luokka:Elävät henkilöt
Novyi Buh

Novyi Buh (; aiemmin 1700-luvun jälkipuoliskolla Kutsa Balka , sitten 1810 asti Semenivka , vuosina 1810-1832 Novopavlivka ) on kaupunki Ukrainan eteläisen Mykolajivin alueen koillisosassa Baštankan piirissä. Kaupungissa asui vuoden 2021 alun arvion mukaan 15 003 ihmistä. Väestönlaskennassa 2001 asukkaita oli 16 250, jotka olivat etnisesti valtaosin ukrainalaisia. Piirikeskus Baštanka sijaitsee maanteitse noin 35 kilometriä etelään, aluekeskus Mykolajiv 100 kilometriä kaupungista etelälounaaseen ja suurkaupunki Kryvyi Rih noin 72 kilometriä itään. == Historia == Nykyisen Novyi Buhin alueelta on löydetty neoliittisen ja myöhäisen pronssikauden ajan (5000-2000 eaa.) asutusten jäänteitä sekä skyyttien hautoja (500-luvulta eaa.). 1700-luvun jälkipuoliskolla täällä sijaitsi Zaporižžjan kasakoihin kuuluvan Jakob Kutsyn linnoitettu talviasutus, mikä tunnettiin nimellä Kutsa Balka. Kaupunkityyppiseksi taajamaksi Novyi Buh nimettiin vuonna 1937 ja kaupungiksi vuonna 1962. Venäjän hyökkäyssodan aikana 1. maaliskuuta 2022 Venäjän asevoimien kolonna eteni Mykolavin suunnalta Baštankan piiriin. Hyökkääjät tuhottiin pääosin Baštankan lähistöllä, ja sieltä paennutkin osajoukko ennen Novyi Buhia. ==Lähteet== ==Aiheesta muualla== *Novyi Buhin hromadan (kunnan) sivusto (novobuzka-gromada.gov.ua) Luokka:Baštankan piiri Luokka:Mykolajivin alueen kaupungit
Will Perdue

William Edward ”Will” Perdue III (s. 29. elokuuta 1965 Melbourne, Florida) on yhdysvaltalainen kilpauransa päättänyt koripalloilija. Hän voitti urallaan neljä NBA-mestaruutta joista kolme Chicago Bullsissa ja yhden San Antonio Spursissa. == Urheilu-ura == Sentterinä pelannut Perdue pelasi vuosina 1983–1988 yliopistokoripalloa Vanderbiltin joukkueessa. Chicago Bulls varasi hänet NBA:han 11. vuorolla vuoden 1988 varaustilaisuudessa. Perdue pelasi NBA:ssa vuodet 1988–2001 edustaen pisimpään Bullsia sekä lisäksi San Antonio Spursia ja Portland Trail Blazersiä. Bullsissa Perdue voitti NBA:n mestaruuden kolmesti peräkkäin vuosina 1991, 1992 ja 1993. Neljännen mestaruutensa hän voitti Spursissa vuonna 1999.Basketball-Reference.com == Lähteet == * Will Perdue Stats Basketball-Reference.com === Viitteet === == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1965 syntyneet Luokka:Elävät henkilöt
Andromache (laulaja)

Andromáchi Dimitropoúlou (, s. 12. lokakuuta 1994 Siegen, Saksa), tunnettu myös taiteilijanimellään Andromache, on kreikkalainen laulaja. Hän edusti Kyprosta vuoden 2022 Eurovision laulukilpailussa Torinossa kappaleella ”Éla”. Andromache kilpaili Eurovision laulukilpailun toisessa semifinaalissa 12. toukokuuta, sijoittui semifinaalin 12:nneksi eikä päässyt finaaliin. == Diskografia == === Singlet === * To fengári (Το φεγγάρι, 2017) * De boró (Δε μπορώ, 2018) * De se diálexa (Δε σε διάλεξα, 2018) * Na 'soun pséma (Να 'σουν ψέμα, 2019) * S' agapó (Σ' αγαπώ, 2020) * Thalassáki (Θαλασσάκι, 2020) * Vásano mou (Βάσανο μου, 2021) * Éla (Έλα, 2022) == Lähteet == Luokka:Kreikkalaiset laulajat Luokka:Kyproksen euroviisuedustajat Luokka:Vuoden 2022 euroviisuedustajat Luokka:Vuonna 1994 syntyneet Luokka:Elävät henkilöt
Richard Goode

Richard Goode (s. 1. kesäkuuta 1943Richard Goode AllMusic Bronx, New YorkBalancing Act – Richard Goode Steinway & Sons) on yhdysvaltalainen pianisti.Bio Richard Goode Goode opiskeli Elvira Szigetin ja Claude Frankin johdolla. Mannes College of Musicissa hänen opettajansa oli Nadia Reisenberg ja Curtis Institute of Musicissa Rudolf Serkin. Lisäksi Gooden opettajiin kuului Karl Ulrich Schnabel. Goode nousi maineeseen etenkin kamarimusiikin parissa, mutta alkoi keskittyä enemmän esiintymiseen sooloresitalistina ja konserttosolistina myöhemmällä iällään. Hän on osallistunut usein Spoleton festivaaliin ja oli Chamber Music Society of Lincoln Centerin perustajajäsen. Hän on ollut myös säännöllinen esiintyjä esimerkiksi Lontoon Wigmore Hallissa ja on esiintynyt useimpien suurten yhdysvaltalaisorkesterien sekä monien eurooppalaisten sinfoniaorkestereiden solistina.Richard Goode Royal Academy of Music Goode on levyttänyt muun muassa kaikki Ludwig van Beethovenin viisi pianokonserttoa ja tehnyt ensimmäisenä yhdysvaltalaissyntyisenä pianistina kymmenen CD-levyn julkaisun kaikista Beethovenin pianosonaateista. Hän sai sonaattilevytyksistään Grammy-ehdokkuuden. Hänet palkittiin Grammylla Johannes Brahmsin sonaattien levytyksestään klarinetisti Richard Stoltzmanin kanssa. Lisäksi Goode on saanut muun muassa kansainvälisen Clara Haskil -pianokilpailun ensipalkinnon ja Avery Fisher -palkinnon. Beethovenin ja Brahmsin lisäksi säveltäjiä, joiden teoksia Goode on levyttänyt, ovat olleet muiden muassa Johann Sebastian Bach, Frédéric Chopin, Wolfgang Amadeus Mozart ja Franz Schubert. Monet levyistä on tuottanut Max Wilcox, ja niitä on julkaissut eksklusiivisella levytyssopimuksella Nonesuch Records. Aikansa musiikista Goode on tulkinnut erityisesti George Perlen tuotantoa. Goode on toiminut henkilökunnan jäsenenä Lontoon Guildhall School of Music and Dramassa, Royal Academy of Musicissa ja New Yorkin Mannes College of Musicissa. Vuosina 1999–2013 hän toimi vermontilaisen Marlboro Music School and Festivalin taiteellisena johtajana yhdessä Mitsuko Uchidan kanssa. Goode on naimisissa viulisti Marcia Weinfeldin kanssa. == Lähteet == Luokka:Yhdysvaltalaiset pianistit Luokka:Grammy-palkinnon saajat Luokka:Vuonna 1943 syntyneet Luokka:Elävät henkilöt
Éla

Éla (, ) on kreikkalaisen laulajan Andromachen esittämä kappale, jolla hän edusti Kyprosta vuoden 2022 Eurovision laulukilpailussa Torinossa. Kappale kilpaili toisessa semifinaalissa, jossa se sijoittui kahdeksitoista ja täten karsiutui finaalista. == Lähteet == Luokka:Kyproksen euroviisuedustuskappaleet Luokka:Vuoden 2022 euroviisuedustuskappaleet
Mora (New Mexico)

Mora tai Santa Gertrudis de lo de Mora on CDP Moran piirikunnassa, New Mexicon osavaltiossa, Yhdysvalloissa. Sen väkiluku oli 547 vuonna 2020. Mora toimii Moran piirikunnan hallintokeskuksena. == Väestö == Vuonna 2020 Morassa asui 547 asukasta ja 243 kotitaloutta. Asukkaiden mediaani-ikä oli 49,1 vuotta. 28,2 % asukkaista puhui kotonaan jotain muuta kieltä kuin englantia. Yksikään asukkaista ei ollut syntynyt ulkomailla. == Kuvia alueelta == Kuva:Mora County New Mexico Court House.jpg|Moran piirikunnan oikeustalo. Kuva:Mora New Mexico Public Library.jpg|Moran julkinen kirjasto. == Lähteet == == Aiheesta muualla == Luokka:New Mexicon väestönlaskennalliset asuinpaikat
Theodor Nöldeke

Theodor Nöldeke (2. maaliskuuta 1836 Harburg, Hannover — 25. joulukuuta 1930 Karlsruhe) oli saksalainen orientalisti. Nöldeke oli itämaisten kielten professori Strasbourgin yliopistossa vuosina 1872–1906. == Teokset == Nöldeken tunnetuimpiin teoksiin kuuluu hänen teoksensa Koraanin historiasta Geschichte des Qorâns (1859). Hän julkaisi myös useita seemiläisten kielten kielioppeja. Muihin teoksiin kuuluivat Geschichte der Perser und Araber zur Zeit der Sasaniden (1879), joka perustui aṭ-Ṭabarin historiateokseen. Vuonna 1863 ilmestyi hänen suurelle yleisölle tarkoitettu Muhammed-elämäkertansa Das Leben Mohammeds.Nöldeke 1863 == Lähteet == * === Viitteet === Luokka:Islamin tutkijat
Peter Serkin

Peter Adolf Serkin (24. heinäkuuta 1947 Manhattan, New York, New York – 1. helmikuuta 2020 Red Hook, New York) oli yhdysvaltalainen pianisti.Remembering Peter Serkin, The Searching Pianist NPR Serkinin isä oli pianisti Rudolf Serkin. Hänen isoisänsä äidin puolelta oli kapellimestari, viulisti Adolf Busch, jonka mukaan Peter Serkin sai toisen nimensä. Serkin aloitti 11-vuotiaana opiskelun Curtis Institute of Musicissa. Hänen opettajiaan olivat hänen oman isänsä lisäksi Mieczysław Horszowski ja Lee Luvisi.Peter Serkin dies Pianist Opiskelu Curtis Institute of Musicissa päättyi vuonna 1965.Peter Serkin Britannica Hän aloitti levytysuransa 18-vuotiaana RCA-levymerkillä Johann Sebastian Bachin ja Franz Schubertin teosten levytyksillä. Vuonna 1966 Serkin sai lupaavimman uuden klassisen levyttävän taiteilijan Grammy- palkinnon, minkä lisäksi hän oli urallaan viidesti Grammy-ehdokkaana.Peter Serkin Grammy.com 25-vuotiaana hän teki merkittävän levytyksen Olivier Messiaenin teoksesta Vingt Regards sur l'enfant-Jésus. Vuonna 1973 Serkin oli sellisti Fred Sherryn, viulisti Ida Kavafianin ja klarinetisti Richard Stoltzmanin kanssa mukana perustamassa Tashi-kamarikokoonpanoa. Sen tavaramerkiksi muodostui sen esittämänä Olivier Messiaenin Aikojen lopun kvartetto. Serkin oli koko uransa ajan hyvin kiinnostunut oman aikansa musiikista. Hän tulkitsi muiden muassa Hans Werner Henzen, Luciano Berion, Peter Liebersonin, Tōru Takemitsun, Oliver Knussenin ja Bright Shengin teoksia. Hän piti kokonaisia resitaaleja, joiden ohjelmisto koostui hänen itse tilaamistaan teoksista. Serkin teki opetustyötä Juilliard Schoolissa, Mannes School of Musicissa ja Bard Collegessa. Lisäksi hän opetti monina kesinä Tanglewoodin musiikkifestivaalilla. Serkinin oppilaiden joukossa oli Simone Dinnerstein. Serkin piti viimeisen esiintymisensä 1. maaliskuuta 2019 soittaessaan Igor Stravinskyn Konserton pianolle ja puhallinsoittimille Cincinnatin sinfoniaorkesterin solistina. Hän kuoli 72-vuotiaana haimasyöpään kotonaan Red Hookissa. == Lähteet == Luokka:Yhdysvaltalaiset pianistit Luokka:Vuonna 1947 syntyneet Luokka:Vuonna 2020 kuolleet Luokka:Grammy- palkinnon saajat
Karsten Lauritzen

Karsten Styrbæk Lauritzen (s. 14. lokakuuta 1983 Løgstør) on tanskalainen entinen Venstren poliitikko. Hän on istunut kansankäräjillä vuosina 2007–2022 ja toiminut Tanskan veroministerinä vuosina 2015–2019. Lauritzen siirtyi helmikuussa 2022 politiikasta elinkeinoelämän palvelukseen. ==Lähteet== ==Aiheesta muualla== * Karsten Lauritzen Tanskan kansankäräjien verkkosivuilla Luokka:Tanskan ministerit Luokka:Tanskalaisten poliittisten nuorisojärjestöjen puheenjohtajat Luokka:Vuonna 1983 syntyneet Luokka:Elävät henkilöt
Lorraine Hunt Lieberson

Lorraine Hunt Lieberson (1. maaliskuuta 1954 San Francisco, Kalifornia – 3. heinäkuuta 2006 Santa Fe, New Mexico) oli yhdysvaltalainen ooppera- ja konserttilaulaja, joka oli äänialaltaan mezzosopraano. Hän erikoistui barokkimusiikkiin ja oman aikansa ohjelmistoon.Lorraine Hunt Lieberson AllMusic Hunt Lieberson syntyi oopperakapellimestarina työskennelleen isän ja laulajaäidin tyttärenä. Hän opiskeli lapsena viulun- ja pianonsoittoa, mutta siirtyi sitten alttoviuluun. Hän opiskeli sekä laulua että alttoviulunsoittoa San Josén valtionyliopistossa. Hunt Lieberson työllistyi orkesterin alttoviulistina.Fervor: Remembering Lorraine Hunt Lieberson The Guardian Hunt Lieberson erikoistui urallaan laulajana vahvasti barokkimusiikkiin ja esiintyi muiden muassa Georg Friedrich Händelin, Jean-Philippe Rameaun sekä Johann Sebastian Bachin teosten esityksissä. Vuonna 1997 Hunt Lieberson osallistui Peter Liebersonin teoksen Ashoka's Dream kantaesitykseen Santa Fen oopperassa. Kaksi vuotta myöhemmin hän meni Liebersonin kanssa naimisiin. Joulukuussa 1999 Hunt Lieberson teki ensiesiintymisensä Metropolitan-oopperassa luomalla Myrtle Wilsonin roolin John Harbisonin oopperan The Great Gatsbyn kantaesityksessä.Lorraine Hunt Lieberson, 52, Effulgent Mezzo-Soprano, Has Died Opera News Hunt Lieberson sairastui rintasyöpään ja kuoli kotonaan sen komplikaatioihin 52-vuotiaana. Samaan sairauteen kuoli vuonna 2000 hänen siskonsa Alexis. == Lähteet == Luokka:Yhdysvaltalaiset oopperalaulajat Luokka:Mezzosopraanot Luokka:Vuonna 1954 syntyneet Luokka:Vuonna 2006 kuolleet
Kalmen Opperman

Kalmen Opperman (8. joulukuuta 1919 Lower East Side, Manhattan, New York – 18. kesäkuuta 2010 Manhattan, New York) oli yhdysvaltalainen klarinetisti ja musiikkipedagogi.Kalmen Opperman, Master Clarinetist and Teacher, Dies at 90 The New York Times Opperman varttui Spring Valleyssa, New Yorkissa, jossa suoritti high school -opintonsa. Hänen vanhempansa, Hyman ja Rose, olivat maahanmuuttajia Itävallasta ja Puolasta. Opperman sai varhaisimman musiikkiopetuksensa isältään, joka soitti huilua. Teini-ikäisenä hän sai opetusta Simeon Bellisonilta, ja vuosina 1939–1943 häntä opetti Ralph McLane. Opperman osallistui vuonna 1939 onnistuneesti West Point Bandin koesoittoon ja soitti sen jäsenenä kolmen vuoden ajan. Lopulta hän palveli yhteensä seitsemän vuoden ajan armeijan kokoonpanoissa. Ammattimaisen uransa Opperman aloitti soittamalla baletissa ja Broadway-esityksissä. Hän pääsi American Ballet Theatren ensiklarinetistiksi ja toimi lisäksi ensimmäisenä klarinetistina Pariisin oopperan baletin Yhdysvaltain-kiertueella. Opperman veti puoleensa monia oppilaita eri sukupolvista persoonallisilla opetusmenetelmillään. Hän opetti ja luennoi laajalti symposiumeissa ja yliopistoissa eri puolilla Yhdysvaltoja. Ehkä parhaiten tunnettu hänen oppilaistaan oli kansainvälisen solistin uralle noussut Richard Stoltzman. Opperman julkaisi lukuisia kirjoja, joiden joukossa on harjoituskirjoja, ohjelmistokokoelmia ja omia alkuperäisiä sävellyksiä.Books / titles Kalmen Opperman Oppermanin laulajalle ja klarinetistille laatiman sävellyksen Un seul äänittivät Naxos-levymerkille Kristine Hurst-Wajszczuk ja Denise Gainey.LAITMAN, L.: Secret Exit (The) / I Never Saw Another Butterfly / Living in the Body / OPPERMAN, K.: Un seul (Hurst-Wajszczuk, Gainey) Naxos Opperman oli kolmesti naimisissa ja erosi kahdesti. Hänen avioliitostaan Prudence Wardin kanssa syntyivät lapset Roie ja Charles Opperman. Opperman kuoli 90-vuotiaana Manhattanilla sydämen vajaatoiminnan komplikaatioihin. == Lähteet == Luokka:Yhdysvaltalaiset klarinetistit Luokka:Musiikkipedagogit Luokka:Vuonna 1919 syntyneet Luokka:Vuonna 2010 kuolleet
Deiveson Figueiredo

Deiveson Alcântara Figueiredo (s. 18. joulukuuta 1987 Soure, Pará) on brasilialainen kärpässarjan vapaaottelija. Hän on ollut UFC:n kärpässarjan mestari tammikuusta 2022 lähtien. Figueiredo on voittanut kahdesti UFC:n kärpässarjan mestaruuden. Myös hänen nuorempi veljensä Francisco on vapaaottelija. ==Saavutukset== ;UFC *Kärpässarjan mestaruus (kahdesti) **Puolustanut ensimmäisellä kerralla mestaruuttaan kahdesti *Illan kamppailu (kolmesti, vs. Alexandre Pantoja ja Brandon Moreno kahdesti) *Illan suoritus (kerran, vs. Joseph Benavidez) ==Muualla== Figueiredo on pelattavana hahmona vapaaottelupelissä EA Sports UFC 4 (2020).EA SPORTS UFC 4 Roster - All Fighters in UFC 4 gamesatlas.com 23.7.2020 Viitattu 1.5.2022 ==Lähteet== Luokka:Brasilialaiset vapaaottelijat Luokka:Vuonna 1987 syntyneet Luokka:Elävät henkilöt
Lori Laitman

Lori Laitman (s. 1955) on yhdysvaltalainen säveltäjä.Lori Laitman Song of America Laitman sai maisterin arvonsa Yalen yliopiston musiikkikoulusta, josta hänelle myönnettiin toukokuussa 2018 Ian Mininberg Alumni Award for Distinguished Service. Vuonna 2014 kantaesitettiin Laitmanin Dana Gioian librettoon säveltämä satuooppera The Three Feathers, jota sen jälkeen esitettiin eri puolilla Yhdysvaltoja ja Singaporessa.Lori Laitman Naxos Toukokuussa 2016 Opera Coloradossa kantaesitettiin Laitmanin ja libretisti David Masonin ooppera The Scarlet Letter. Teoksesta Naxos-levymerkillä julkaistu levytys sai Opera Newsin Critic's Choice -nimityksen, ja Fanfare- lehti valitsi sen yhdeksi vuoden 2018 viidestä parhaasta albumista. Laitman teki David Masonin kanssa yhteistyötä myös holokaustiaiheisen oratorion Vedem parissa. Laitmanilta ovat tilanneet teoksia muiden muassa BBC, Royal Philharmonic Society, Opera Colorado, Seattlen ooppera ja Baltimoren sinfoniaorkesteri. Laitman on säveltänyt satoja lauluja, joiden sanoituksina hän on käyttänyt tekstejä muiden muassa Emily Dickinsonilta ja nykyrunoilijoilta. == Lähteet == Luokka:Yhdysvaltalaiset säveltäjät Luokka:Oopperasäveltäjät Luokka:Vuonna 1955 syntyneet Luokka:Elävät henkilöt
Tom Cipullo

Tom Cipullo (s. 1956) on yhdysvaltalainen säveltäjä.Tom Cipullo Song of America Cipullo opiskeli Hofstra Universityssa ja Bostonin yliopistossa David Del Tredicin, Elie Siegmeisterin ja Albert Tepperin johdolla. Hänen ensimmäinen oopperansa Glory Denied kantaesitettiin vuonna 2006. Teos käsittelee Yhdysvaltoja Vietnamin sodan aikana pitkäaikaisimmaksi yhdysvaltalaiseksi sotavangiksi joutuneen Floyd James "Jim" Thompsonin tositarinan pohjalta. Cipullo tunnetaan parhaiten vokaalimusiikin säveltäjänä; hänen laulusarjojensa sanoitukset ovat muiden muassa Emily Dickinsonin ja Billy Collinsin kirjoittamia. Cipullo perusti järjestön Friends & Enemies of New Music. Cipullo sai Guggenheim-stipendin vuonna 2012, Aaron Copland Housen Sylvia Goldstein -palkinnon vuonna 2013 ja Yhdysvaltain taide- ja kirjallisuusakatemian palkinnon vuonna 2013. Vuonna 2015 Cipullo sävelsi David Masonin laatimaan librettoon oopperan After Life for Music of Remembrance. Kyseisestä dramaattisesta kuvauksesta Gertrude Steinin ja Pablo Picasson haamujen kohtaamisesta myönnettiin National Opera Associationin Dominick Argento -kamarioopperapalkinto. Cipullon teosten levytyksiä on julkaistu Naxos-levymerkillä.Tom Cipullo Naxos == Lähteet == == Aiheesta muualla == * Viralliset sivut Luokka:Yhdysvaltalaiset säveltäjät Luokka:Oopperasäveltäjät Luokka:Vuonna 1956 syntyneet Luokka:Elävät henkilöt
Instituto Nacional de Lenguas Indígenas

Instituto Nacional de Lenguas Indígenas ("Kansallinen alkuperäiskielten instituutti", lyh. INALI) on Meksikon valtiollinen instituutio, jonka tehtävä on dokumentoida, tutkia ja suojella maan kotoperäisiä alkuperäiskieliä sekä edistää niiden käyttämistä. INALI on perustettu 13. maaliskuuta 2003. Vuonna 2014 laitoksen vuosibudjetti oli 112 miljoonaa Yhdysvaltain dollaria. INALI:n ylläpitämän luettelon mukaan Meksikossa puhutaan 68 alkuperäiskieltä, jotka kuuluvat 11 eri kieliperheeseen. Työ aloitettiin vuonna 2008, jolloin INALI otti vastuun maan alkuperäiskielten elvytystyöstä. Vuonna 2017 INALI:n pääjohtajaksi nimitettiin Juan Gregorio Regino, joka on kaksikielinen runoilija, jonka tuotannon kielet ovat espanja ja mazatec. == Lähteet == Luokka:Kielenhuolto Luokka:Meksikon kielet Luokka:Kielitieteelliset tutkimuslaitokset
Siniotsamomotti

Siniotsamomotti eli sinipäämomotti (Momotus momota) on momottien heimoon kuuluva, sademetsissä esiintyvä lintulaji, jonka levinneisyysalue ulottuu Meksikosta Etelä-Amerikan keskiosiin. == Koko ja ulkonäkö == Vaikeasti havaittava siniotsamomotti on 40–48 senttimetrin mittainen ja 145-grammainen lintu, jonka höyhenpuvun väri vaihtelee vihreästä ja kellanruskeasta vihreänkeltaiseen; pää on loistavan sininen. Pitkä ja kaareva nokka on musta, pyrstö vihreä ja sinikärkinen. Kahden keskimmäisen ja pisimmän pyrstösulan osin paljaat kärjet päättyvät soikeisiin "silmiin". Siniotsamomotin ääni on kaksitavuinen huhuilu ouu-ouud, joka muistuttaa hieman pöllön tai kyyhkyn huhuilua. Lintu on enimmäkseen hämäräaktiivinen. == Levinneisyys ja elinympäristö == Siniotsamomotin elinympäristöä ovat sademetsien lisäksi rannikko- ja vuoristometsät, puistot, puutarhat ja viljelysmaat. Levinneisyysalue ulottuu Meksikosta Etelä-Amerikan keskiosiin sekä Trinidadiin ja Tobagoon. == Lisääntyminen == Siniotsamomotin pesä on maahan kaivettu 1,5–4 metrin syvyinen onkalo, johon naaras munii maalis-huhtikuussa 3–4 munaa. Haudonta kestää 21 vuorokautta, ja siihen osallistuvat sekä koiras että naaras. Poikaset lähtevät pesästä vasta lentokykyisinä. == Ravinto == Siniotsamomotin ravintoa ovat hyönteiset, tuhatjalkaiset, etanat, kotilot, madot, pienet matelijat ja sammakkoeläimet sekä sammalet ja hedelmät. == Lähteet == Luokka:Momotit
Hotel California (kirja)

Hotel California on Reijo Mäen vuonna 2022 ilmestynyt 33. Vares-dekkari. Kirjan tarina alkaa vuodesta 2016, kun Jussi Vares lähtee turvamieheksi dokumentaristi Fränk Wrångin elokuvaprojektiin, joka on tarkoitus toteuttaa Kalifornian Lake Piru -järvellä. Mukana on ohjaajan ammatillinen oikea käsi Mariza, hänkin Vareksen vanhoja tuttuja. Elokuvahanke kariutuu maastopalojen vuoksi, ja seurue joutuu palaamaan Turkuun. Fränk katoaa ja Vares alkaa penkoa tapausta liikemiestuttu Danny Lundin toimeksiannosta ja jakaa etsintäajatuksiaan Marizan kanssa. Samaan aikaan natsihenkinen jenkkipalkkamurhaaja saa toimeksiannon Suomeen. Kirjassa sivutaan myös Turun vuoden 2017 terrori-iskua. Teoksessa on viittauksia vuoden 1998 Big Lebowski -elokuvaan, sotahistoriaan, holokaustiin, taiteisiin, katoamistapauksiin ja rasismiin. == Vastaanotto == Ilmestymisvuonnaan Hotel Californiaa myytiin 13 500 kappaletta ja se oli Suomen kuudenneksi myydyin kotimainen kaunokirja. Turun Sanomien Matti Komulaisen mukaan Mäki yhdistää Hotel Californiassa ajankohtaisia teemoja, yhteiskunnallista pohdintaa, globaaleja ilmiöitä sekä suorasukaista ja usein kaksimielistä huumoria tyylilleen ominaisesti. == Lähteet == Luokka:Vuoden 2022 kirjat Luokka:Suomalaiset rikosromaanit Luokka:Reijo Mäen kirjoittamat kirjat
Fitzmaurice

Fitzmaurice on yksi Englannin huomattavimmista ja rikkaimmista aatelissuvuista. Se omisti jo keskiajalla suuria maaomaisuuksia Irlannissa Kerryn kreivikunnassa ja myöhemmin kasvatti eniten omaisuuttaan perhesiteiden kautta. Thomas Fitzmaurice, Kerryn ensimmäinen jaarli, oli naimisissa kuuluisan tilastotieteilijän ja taloustieteilijän Sir William Pettyn tyttären ja perillisen kanssa, ja hänen poikansa John Fitzmaurice, Shelburnen jaarli, otti vuonna 1751 nimen Petty ja täten suvun jäsenet käyttävät nimeä Petty- Fitzmaurice. Vuodesta 1784 lähtien suvun päämies on kantanut arvonimeä Lansdownen markiisi.Tietosanakirja / 2. Confrater-HaggaiTietosanakirja / 5. Kulttuurisana-MandingoNordisk familjebok / Uggleupplagan. 8. Feiss - Fruktmögel == Suvun tunnettuja jäseniä == * William Petty, William Petty Fitzmaurice (1737–1805), Lansdownen ensimmäinen markiisi, whig-poliitikko, Ison-Britannian pääministeri 1782–1783 * Henry Lansdowne, Henry Charles Keith Petty-Fitzmaurice (1845–1927), Lansdownen viides markiisi, poliitikko ja ministeri, Kanadan kenraalikuvernööri 1883–1888, Intian varakuningas 1888–1894 ==Lähteet== Luokka:Brittiläiset suvut Luokka:Irlantilaiset suvut
Kazanin koulusurmat

Kazanin koulusurmat tehtiin 11. toukokuuta 2021, kun Kazanin koulussa numero 175 Venäjän Tatarstanissa surmattiin yhdeksän henkilöä, joiden joukossa oli seitsemän oppilasta. == Tapahtumat == Tekopäivän aamuna kello 9.20 paikallista aikaa koululle saapui 19-vuotias mies, Ilnaz Galjavijev, joka oli valmistunut koulusta neljä vuotta aiemmin. Hän aloitti ampumisen, kun kaksi työntekijää yritti estää hänen pääsynsä koulun tiloihin. Haavoittuneet työntekijät onnistuivat painamaan hälytysnappia, ja viranomaiset saivat tiedon tapahtumista kello 9.25. Koulussa oli aamupäivällä sisällä 714 oppilasta ja 70 henkilökunnan jäsentä. Tatarstanin kuvernööri Rustam Minnihanov ilmoitti tapahtumapäivänä, että koulun kahdeksannen luokan neljä mies- ja kolme naispuolista oppilasta sekä kaksi aikuista oli saanut surmansa ammuskelussa. Kuolleiden joukossa oli myös englannin kieltä opettanut 25-vuotias Elvira Ignatijeva. Teot toteutettiin tekijän nimiin rekisteröidyllä Hatsan Escort -haulikolla, jonka tekijä oli ostanut 28. huhtikuuta. Koulusurmien uhrien hautajaisia vietettiin 12. toukokuuta 2021, joka julistettiin Tatarstanissa surupäiväksi. Tuolloin sairaalahoidossa oli teon jäljiltä yhä 23 henkilöä, joista kolme haavoittunutta lasta oli terveysministeri Mihail Muraškon mukaan vakavassa tilassa. Venäjän presidentti Vladimir Putin määräsi teon jälkeen asekontrollia koskeneet lait uudelleen tarkasteltaviksi. == Hyökkääjä == Hyökkäyksen tehnyt Ilnaz Galjavijev otettiin kiinni ja asetettiin syytteisiin murhista. Hän oli ilmoittanut teostaan etukäteen Telegramissa. Hänestä ei ollut entuudestaan merkintöjä poliisin eikä lastensuojeluviranomaisten tiedoissa. Ennen tekoaan tekijä oli opiskellut ammatillisessa oppilaitoksessa, josta hänet oli erotettu tekoa edeltäneen huhtikuun aikana opetukseen osallistumatta jättämisen johdosta. Tutkimuskomitean puhehenkilön Svetlana Petrenkon mukaan Galjavijev oli tekoa edeltäneenä vuonna valittanut vakavista päänsäryistä ja oli saanut paikallisella klinikalla jonkin neurologisen häiriön diagnoosin. Perhe oli kuvannut tekijän käyttäytyneen lyhytpinnaisesti ja aggressiivisesti tekovuoden alusta alkaen. == Lähteet == Koulusurmat Luokka:Koulusurmat Venäjällä Luokka:Vuoden 2021 rikokset
Maelstrom

Maelstrom on avoimen lähdekoodin Matrix-palvelinohjelmisto. Ohjelmistoa käytetään pikaviestinnässä ja se noudattaa Matrix-protokollaa. Maelstrom on kirjoitettu Rust-ohjelmointikielellä. Se on suunniteltu modulaariseksi ja skaalautuvaksi. == Katso myös == * Synapse * Dendrite == Lähteet == == Aiheesta muualla == * Verkkosivusto Luokka:Linux-ohjelmat Luokka:Windows- ohjelmat Luokka:Palvelinsovellukset
Taiwanin poliisi

Taiwanin poliisi, virallisesti Sisäministeriön poliisilaitos (), on maan poliisiorganisaatio. Taiwanin poliisi jäljittää alkunsa vuoteen 1907, jolloin Qing-dynastian hallitsijat perustivat nykyaikaisen poliisilaitoksen joka provinssiin. Kiinan tasavallan perustamisen jälkeen vuonna 1912 nämä poliisilaitokset otettiin Kiinan tasavallan sisäministeriön alaisuuteen, minkä lisäksi perustettiin keskushallinto myös sisäministeriön alaisuuteen. Kun Kiinan tasavalta vetäytyi sisällissodan jäljiltä Taiwanin saarelle, Taiwanin provinssin poliisilaitoksesta tuli ainoa maan hallituksen alaisuudessa toimiva poliisi ja se sai vastuulleen kaikki Kiinan tasavallan hallinnassa olevat alueet. Nykymuodossaan poliisiorganisaatio perustettiin vuonna 1972. Poliisien peruskoulutuksesta vastaa Taipeissa sijaitseva Taiwanin poliisikorkeakoulu, joka on perustettu vuonna 1945. Poliisit voivat jatkaa opintojaan Taiwanin poliisiyliopistossa. Taiwanissa on pula poliisesista, sillä vuonna 2019 poliisien keski-ikä oli 42 ja yli 46-vuotiaat muodostivat reilusti yli kolmanneksen. Eläkkeelle voi jäädä 60-vuotiaana, mikäli on ollut ammatissa vähintään 25 vuotta. Alalle hakeutuvista nuorista on ollut pulaa. Nykyisenä poliisiylijohtajana toimii Chen Ja-chin. == Virat == Poliisin virat ja niiden tunnusmerkit ovat seuraavanlaiset: === Ylipäällystö === OF-8 OF-7 OF-6 OF-5 Arvomerkki Arvo 警監一階 (jǐng jiān yījiē) 警監二階 (jǐng jiān èrjiē) 警監三階 (jǐng jiān sānjiē) 警監四階 (jǐng jiān sìjiē) Vastaava arvo 1. luokan poliisipäällikkö 2. luokan poliisipäällikkö 3. luokan poliisipäällikkö 4. luokan poliisipäällikkö === Päällystö === OF-4 OF-3 OF-2 OF-1 Arvomerkki Arvo 警正一階 (jǐng zhèng yījiē) 警正二階 (jǐng zhèng èrjiē) 警正三階 (jǐng zhèngsānjiē) 警正四階 (jǐng zhèngsìjiē) Vastaava arvo 1. luokan komisario 2. luokan komisario 3. luokan komisario 4. luokan komisario === Miehistö === OR-4 OR-3 OR-2 OR-1 Arvomerkki Arvo 警佐一階 (jǐng zuǒ yījiē) 警佐二階 (jǐng zuǒ èrjiē) 警佐三階 (jǐng zuǒ sānjiē) 警佐四階 (jǐng zuǒ sìjiē) Vastaava arvo 1. luokan konstaapeli 2. luokan konstaapeli 3. luokan konstaapeli 4. luokan konstaapeli == Galleria == Tiedosto:Republic of China Police Station Logo.svg|Taiwanin poliisin virkamerkki Tiedosto:MOI National Police Agency headquarters at night 20080213.jpg|Poliisin päämaja Taipeissa kuvattuna vuonna 2008 == Lähteet == Luokka:Taiwanin poliisitoimi
Bike (lehti)

Bike on suomalainen moottoripyörälehti joka kuuluu Europpalaiseen Motorrad- lehtiperheeseen jollaa on ollut toimintaa yli sata vuotta. Suomessa lehti alkoi ilmestyä vuonna 1984, ja puolet sen artikkeleista on suomalaisten ja muiden Pohjoismaiden toimittajien tekemää. Vuoden aikana se ilmestyy 10 + 1 kertaa, ja lehdellä on 78 000 lukijaa numeroa kohden. Bike powered by Motorrad + MP Maailma on nykyisin kolmen lehden yhteenliittymä. Suomalainen Motorrad ja MP Maailma yhdistettiin vuonna 2015 ja mukaan otettiin Bike-lehti helmikuussa 2019. == Lähteet == Luokka:Suomalaiset harrastelehdet Luokka:Suomalaiset tekniikkalehdet
Jaakko Meurman

Jaakko Meurman (1. huhtikuuta 1905 Kangasala – 8. elokuuta 1981 Kangasala) oli suomalainen insinööri, maanviljelijä ja yritysjohtaja, joka sai maanviljelysneuvoksen arvonimen. Meurmanin vanhemmat olivat kunnallisneuvos Jalmari Meurman, Agathon Meurmanin poika, ja Anna Adèle Löf ja puoliso vuodesta 1935 laulaja Milja Anna Aulikki Mikkola. Meurman tuli ylioppilaaksi Tampereen yhteiskoulusta vuonna 1924 ja valmistui insinööriksi Berliinin teknillisestä korkeakoulusta vuonna 1931. Valmistuttuaan hän toimi Kangasalan Urkutehtaan teknisenä johtajana vuoteen 1936 asti, jolloin hän siirtyi Suomen Maanviljelijäin Kauppa (SMK) -yhtiön auto-osaston päälliköksi Tampereelle. Sotien jälkeen hänestä tuli päätoiminen maanviljelijä, mutta hän siirtyi taas osa-aikaiseksi viljelijäksi ja palasi entiseen osastopäällikön tehtäväänsä vuonna 1953. SMK-yhtiön apulaisjohtaja Meurmanista tuli seuraavana vuonna ja toimitusjohtaja vuonna 1964. Eläkkeelle tästä tehtävästä Meurman jäi vuonna 1970, maanviljelysneuvoksen arvonimen hän sai samana vuonna.Kuolleita. Maanviljelysneuvos Jaakko Meurman. Helsingin Sanomat, 11.6.1981, s. 14. ==Lähteet== ==Aiheesta muualla== * Jaakko ja Aulikki Meurman: Agathon Meurmanin sukuseura Luokka:Maanviljelysneuvokset Luokka:Suomalaiset insinöörit Luokka:Suomalaiset yritysjohtajat Luokka:Suomalaiset maanviljelijät Luokka:Vuonna 1905 syntyneet Luokka:Vuonna 1981 kuolleet